એક જમાનામાં મનાતું હતું કે એક નુર આદમી હજાર નુર કપડા. હિન્દી ફિલ્મોમાં હવે કપડાનું મહત્વ ઘટી રહ્યું છે. પહેલાં તો હીરો બગીચામાં પણ સુટ અને ટાઈ પહેરીને જતાં અને ઝાડની આસપાસ હિરોઈન સાથે ગીતો ગાતા હતાં. દેવદાસ ફિલ્મમાં માધુરીનો ડ્રેસનું વજન પણ ચર્ચામાં હતું. પણ આજકાલ તો હીરો ગંજી પહેરીને ગીતો ગાય છે. ગંજી પહેરીને ન ફરે તો જીમ જઈને બનાવેલું બોડી એક્ટિંગનાં વિકલ્પ તરીકે કેવી રીતે દર્શાવે? હિરોઈનો પણ ફાટેલાં જીન્સને કાપીને ચડ્ડી બનાવીને પહેરે છે. સલમાન જેવા આખી ફિલ્મમાં શર્ટ ન કાઢે તો એ છાપાઓમાં હેડલાઈન બની જાય છે. પુનમ જેવીઓ આઈપીએલની છુંછા જેવી મેચમાં વિનર્સ માટે કપડાં ઉતારવા ઉત્સુક બેઠી હોય છે. એકંદરે સારા કપડાં અને પરફેક્ટ જેન્ટલમેન ટાઈપના લુક્સ ફિલ્મોમાં હિરોઈનની ‘શાદી’ જેની સાથે ‘તય’ થઈ છે એ ‘પર્સન’ ‘હાઉ બોરિંગ’ છે એ ‘શો’ કરવા માટે થાય છે.